Vo außn hot se as Koitbluat ned wiakli vaändat, bis auf de vaschiedanen Greßn und as Gwicht. Je nochedem, wo ma a Rass ausazücht hod und fia wos mas braucht hot, hand vaschiedane Viecha außakema. Sei Fö is grob und de longa Hoa hand dicht. Da Hois is dick und stoak, Da Plutza oft a wengal hoizwuid oba ausdrucksstoak. De Haxn hand guading stoak. Oft is de Kruppn (so hoaßt ma de Hüftn vom Ross) a wengal gspoitn, wei so vui Muskln fia de Hintahaxn notwendig hand.